b'\n_START_ARTICLE_\nMunzee\n_START_PARAGRAPH_\nMunzee on maailmanlaajuinen peli, jossa mobiililaitteiden, ja satelliittipaikannuksen avulla etsit\xc3\xa4\xc3\xa4n ja piilotetaan ymp\xc3\xa4rist\xc3\xb6\xc3\xb6n sijoitettuja fyysisi\xc3\xa4 QR-koodeilla ja NFC-siruilla merkittyj\xc3\xa4 tarroja/tageja tai virtuaalisia Munzee-tageja. Munzeita etsit\xc3\xa4\xc3\xa4n \xc3\xa4lypuhelimilla. _NEWLINE_Munzeen sijainti ja mahdollinen kuvaus, ilmoitetaan sovelluksessa ja nettisivuilla. Maailmanlaajuisesti Munzeessa on jo yli 185 miljoonaa l\xc3\xb6yt\xc3\xb6\xc3\xa4.\n_START_SECTION_\nPisteet\n_START_PARAGRAPH_\nKun Munzeen l\xc3\xb6yt\xc3\xa4\xc3\xa4, saa pisteit\xc3\xa4, joilla esimerkiksi kilpaillaan ryhm\xc3\xa4ss\xc3\xa4 klaaneissa ja my\xc3\xb6s yksin tilastoissa. My\xc3\xb6s Munzeen piilottaja saa Munzeen l\xc3\xb6yt\xc3\xa4misen yhteydess\xc3\xa4 tietyn m\xc3\xa4\xc3\xa4r\xc3\xa4n pisteit\xc3\xa4. Pisteill\xc3\xa4 Munzeessa saa lis\xc3\xa4ksi my\xc3\xb6s uusia tasoja.\n_START_SECTION_\nTavalliset karttamerkit\n_START_PARAGRAPH_\nPerusmerkki (engl. Regural) on tavallinen Munzee-tag, jonka skannaamisesta saa 5 pistett\xc3\xa4._NEWLINE_Motelli (engl. Motel) on Munzee-tag, jossa on viisi huonetta. Ne varataan skannausj\xc3\xa4rjestyksess\xc3\xa4. 30 p\xc3\xa4iv\xc3\xa4n kuluttua huoneen varaamisesta, huone vapautuu automaattisesti. Mik\xc3\xa4li motellissa on j\xc3\xa4ljell\xc3\xa4 huoneita, saa 5 pistett\xc3\xa4 ja huoneen. Jos huoneita ei ole j\xc3\xa4ljell\xc3\xa4, saa 30 pistett\xc3\xa4, mutta ei huonetta. My\xc3\xb6s huoneen varanneet saavat pisteit\xc3\xa4 omistajan tavoin jokaisesta motellin skannauksesta._NEWLINE_Hotelli (engl. Hotel) on kuin motelli, mutta hotellissa on kymmenen huonetta, ja kaikki pisteet saa tuplana._NEWLINE_Lomaosake (engl. Timeshare) on kuin motelli, mutta jokaisen uuden skannauksen j\xc3\xa4lkeen lomaosakkeen voi skannata uudestaan._NEWLINE_NFC toimii kuin perusmerkki, mutta NFC-munzeessa ei lueta QR-koodia, vaan vied\xc3\xa4\xc3\xa4n puhelin NFC-sirun l\xc3\xa4helle._NEWLINE_Esteet\xc3\xb6n (engl. Accessibility) toimii kuin perusmerkki, mutta omistaja on m\xc3\xa4\xc3\xa4ritellyt Munzeen olevan py\xc3\xb6r\xc3\xa4tuolilla l\xc3\xb6ydett\xc3\xa4v\xc3\xa4._NEWLINE_Premium on merkki, jonka premiumj\xc3\xa4sen saa piilottaa kerran j\xc3\xa4senyydens\xc3\xa4 aikana. Eritt\xc3\xa4in harvinainen tyyppi. Skannatessa saa 10 pistett\xc3\xa4._NEWLINE_Business on yritysten tapa mainostaa Munzeen kautta. Skannatessa saattaa saada esimerkiksi etukuponkeja. _NEWLINE_Tapahtumapaikka (engl. Event Indicator) on merkki joka ilmoittaa Munzeehen liittyvien tapahtumien sijainnin._NEWLINE_Kivi, Sakset, Paperi (engl. RPS Munzee) on merkki, jonka skannauksen j\xc3\xa4lkeen tulee pelata tietokonetta vastaan Kivi, Sakset, Paperia. Voittaessa tietokoneen, saa 20 pistett\xc3\xa4, h\xc3\xa4vitess\xc3\xa4 10 pistett\xc3\xa4, ja tasapelin tullessa 15 pistett\xc3\xa4._NEWLINE_Reitti (engl. Trail) on tyyppi, jonka merkit johdattavat pelaajia n\xc3\xa4kemisen arvoisiin paikkoihin. Kaikki yhden reitin merkit eiv\xc3\xa4t n\xc3\xa4y heti, vaan seuraava merkki tulee n\xc3\xa4kyviin, kun ensimm\xc3\xa4inen merkki skannataan, ja kun toinen merkki on skannattu, esiin tulee kolmas. Reitti jatkuu n\xc3\xa4in viidenteen merkiin asti. Reitill\xc3\xa4 pisteit\xc3\xa4 saa vaihtelevasti viidest\xc3\xa4 kolmeenkymmeneen._NEWLINE_Hajaantuja (engl. Scatter) on merkki, joka jakautuu skannauksen j\xc3\xa4lkeen nelj\xc3\xa4\xc3\xa4n l\xc3\xa4hist\xc3\xb6ll\xc3\xa4 olevaan merkkiin. Hajaantujan skannauksesta saa 35 pistett\xc3\xa4._NEWLINE_Hajaantunut (engl. Scattered) on merkki, joka on jakautunut Hajaantujasta. Skannauksesta saa 10 pistett\xc3\xa4._NEWLINE_Onnenpy\xc3\xb6r\xc3\xa4 (engl. Prize Wheel) on merkki, josta saa joko 20-100 pistett\xc3\xa4, tai krediitin ja 10 pistett\xc3\xa4._NEWLINE_J\xc3\xa4lleenmyyj\xc3\xa4 (engl. Reseller) on merkki, joita voi ostaa vain j\xc3\xa4lleenmyyjilt\xc3\xa4. J\xc3\xa4lleenmyyj\xc3\xa4n skannauksesta saa 10 pistett\xc3\xa4._NEWLINE_Apila (engl. Shamrock) on merkki, joita voi ostaa rajoitettuina ajankohtina Munzeen kaupasta. Apilat ker\xc3\xa4\xc3\xa4v\xc3\xa4t todenn\xc3\xa4k\xc3\xb6isemmin myyttisi\xc3\xa4 olentoja, kuin muut merkit.'